Document ID: 32004R1472

UREDBA KOMISIJE (ES) št. 1472/2004
z dne 18. avgusta 2004
o spremembi Uredbe (ES) št. 1874/2003 o odobritvi nacionalnega programa za nadzor praskavca določenih držav članic, določitvi dodatnih zagotovil in dopuščanju odstopanj glede programov vzreje za odpornost ovc proti TSE-ju v skladu z Odločbo 2003/100/ES
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 999/2001 Evropskega parlamenta in Sveta z dne 22. maja 2001 o določitvi pravil za preprečevanje, nadzor in izkoreninjenje določenih transmisivnih spongiformnih encefalopatij (1), zlasti točke (b)(ii) Oddelka 1 Poglavja A Priloge VIII,
ob upoštevanju naslednjega:
(1)
Uredba (ES) št. 999/2001 določa odobritev nacionalnih programov za nadzor praskavca držav članic v primeru, da ustrezajo določenim kriterijem iz te uredbe. Uredba (ES) št. 999/2001 prav tako določa definicijo drugih dodatnih zagotovil, ki se jih lahko zahteva za trgovanje in uvoze med državami članicami Skupnosti, v skladu s to uredbo.
(2)
Odločba Komisije 2003/100/ES z dne 13. februarja 2003 o določitvi minimalnih zahtev za ustanovitev programov vzreje za odpornost ovc proti transmisivni spongiformni encefalopatiji (2) določa, da mora vsaka država članica predstaviti program, ki bo določenim pasmam ovc preprečeval možnosti okužbe s TSE-jem. Odločba 2003/100/ES prav tako določa možnost odstopanja za države članice, da lahko osnujejo program vzreje na osnovi njihovega nacionalnega programa za nadzor praskavca, predloženega in odobrenega v skladu z Uredbo (ES) št. 999/2001, ki določa stalno nadzorovanje mrtvih ovc in koz po kmetijah v vseh čredah te države članice.
(3)
Uredba Komisije (ES) št. 1874/2003 (3) je odobrila nacionalni program nadzora praskavca Danske in Švedske.
(4)
Dne 28. marca 2004 je Finska predložila nacionalni program nadzora praskavca, za katerega velja, da izpolnjuje pogoje, določene z Uredbo (ES) št. 999/2001, zato je zelo verjetno, da bo prevalenca praskavca na tem območju zelo majhna. Iz tega sledi, da bo nacionalni program za nadzor praskavca Finske odobren.
(5)
Na osnovi svojega nacionalnega programa za nadzor praskavca bo Finski odobreno odstopanje od programa vzreje, določenega z Odločbo 2003/100/ES. Poleg tega dodatna zagotovila trgovanja, zahtevana s Prilogo VIII, s poglavjem A in s Prilogo IX, s Poglavjem E k Uredbi (ES) št. 999/2000 in določena z Uredbo (ES) št. 1874/2003, kot tudi vsi drugi predpisi in določena s to uredbo, veljajo v primeru Finske.
(6)
Uredba (ES) št. 1874/2003 mora biti primerno spremenjena.
(7)
Ukrepi, določeni v tej uredbi, so v skladu z mnenjem Stalnega odbora za živilsko verigo in zdravje živali -
SPREJELA NASLEDNJO UREDBO:
Člen 1
Besedilo v Prilogi k Odločbi 1874/2003/ES se nadomesti z besedilom v Prilogi k tej odločbi.
Člen 2
Uredba začne veljati dvajseti dan po njeni objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. avgusta 2004

Labels: 18
6